## Pravilnik o medicinskim indikacijama za razvrstavanje vojnih i civilnih invalida rata od I. do IV. skupine prema stupnju potrebe za njegom i pomoći druge osobe

### NN 29/2002 (22.3.2002.), Pravilnik o medicinskim indikacijama za razvrstavanje vojnih i civilnih invalida rata od I. do IV. skupine prema stupnju potrebe za njegom i pomoći druge osobe

ministarstvo rada i socijalne skrbi
if !supportLineBreakNewLine
endif

640

Na temelju članka 56. stavka 1. Zakona o zaštiti vojnih i civilnih
invalida rata (»Narodne novine« br. 33/92, 77/92, 58/93, 2/94, 76/94, 108/95, 108/96
i 82/01), ministar rada i socijalne skrbi donosi

## PRAVILNIK

### O MEDICINSKIM INDIKACIJAMA ZA RAZVRSTAVANJE VOJNIH I CIVILNIH INVALIDA OD I. DO IV. SKUPINE PREMA STUPNJU POTREBE ZA NJEGOM I POMOĆI DRUGE OSOBE

Članak 1.

U prvi stupanj dodatka za
njegu i pomoć druge osobe razvrstavaju se vojni i civilni invalidi rata I.
skupine kojima je to svojstvo utvrđeno na osnovi oštećenja organizma
predviđenog Pravil­nikom o utvrđivanju postotka oštećenja organizma (»Narodne
novine«, br. 29/02 ) u Listi postotaka oštećenja organizma u sljedećim točkama:

– 56. Amputacija obiju ruku u laktu;

– 60. Amputacija obiju ruku u nadlaktici;

– 67. Eksartikulacija obiju ruku u ramenu;

– 78. Potpuna uzetost obiju ruku;

– 121 b. Eksartikulacija obiju nogu u kuku;

– 124. Obostrana paraliza lumbosakralnoga pleksusa;

– 150 d. Klinički utvrđena epilepsija nastala zbog
ozljede ili bolesti, ako su napadi vrlo česti, jedanput ili više puta dnevno;

– 154 d. Parkinsonizam najtežeg stupnja;

– 164. Sljepilo, odnosno gubitak vida na oba oka;

– 199. Najteži slučajevi bulbarne paralize;

– 206. Konsolidirane frakture kralježnice s flacidnom
paraplegijom ili s pastičnom paraplegijom u fleksiji – trajna nepokretnost i
vezanost za krevet 100% – I. skupina;

– 207 d. Konsolidirane frakture cervikalnoga dijela
kra­lješnice s lezijom cervikalne medule i paretičnim pojavama na gornjim i
donjim ekstremitetima najteži oblici – invalid nepokretan i ne može se služiti
rukama;

– 208 d. Ataktički sindrom nakon traume – najteži
oblici – ne­mogućnost kretanja zbog ataksije;

– 209 d. Klinički utvrđen polineuritički sindrom –
najteži oblici – teška oštećenja motiliteta s atrofijama, teškim trofičnim
smetnjama i potpunom uzetošću ekstremiteta – invalid nepokretan.

Vojni i civilni invalid rata
I. skupine kod kojega postoje oštećenja organizma iz članka 3. ovoga Pravilnika
i druga ošte­ćenja koja ga (zajedno) čine potpuno nesposobnim za obav­ljanje
svih životnih potreba, te mu je zbog toga potrebna neprekidna njega i pomoć
druge osobe, također se razvrstava u prvi stupanj dodatka za njegu i pomoć
druge osobe.

Članak 2.

U prvi stupanj dodatka za
njegu i pomoć druge osobe razvrstava se i vojni odnosno civilni invalid rata
II., III. i IV. skupine kojemu je organizam oštećen i neovisno o vojnom odnosno
civil­nom invaliditetu, ako mu je ukupno oštećenje organizma jednako oštećenju
predviđenom u članku 1. stavku 1. ovoga Pravilnika.

Članak 3.

U drugi stupanj dodatka za
njegu i pomoć druge osobe razvrstavaju se vojni i civilni invalidi rata I.
skupine kod kojih postoji bilo koje oštećenje organizma iz Liste postotaka
oštećenja organizma što nije obuhvaćeno u članku 1. stavku 1. ovoga Pravilnika.

Članak 4.

U drugi stupanj dodatka za
njegu i pomoć druge osobe razvrstava se i vojni, odnosno civilni invalid II., III.
i IV. skupine kojemu je organizam oštećen neovisno o vojnom odnosno civilnom
invaliditetu, ako mu je ukupno oštećenje organizma jednako oštećenju invalida
I. skupine razvrstanoga u drugi stupanj dodatka za njegu i pomoć druge osobe.

Članak 5.

Danom stupanja na snagu ovoga Pravilnika prestaje važiti Pravilnik o
medicinskim indikacijama za razvrstavanje vojnih i civilnih invalida rata od I.
do IV. grupe prema stupnju potrebe za njegom i pomoći druge osobe (»Narodne
novine«, br. 62/92)

Članak 6.

Ovaj Pravilnik stupa na snagu danom objave u »Narodnim novinama«.

Klasa:
011-02/02-01/

Urbroj:
524-01-02-1

Zagreb, 12. ožujka 2002.

            Ministar
            **Davorko Vidović**, v. r.

Pravilnik, NN 29/2002-640